OBAVJEŠTENJE O REALIZACIJI AKREDITOVANOG PROGRAMA OBUKE

„Unapređenje socijalne kohezije kroz prevenciju rodno zasnovanog nasilja, zaštitu od porodičnog nasilja sa fokusom na zaštitu djece“

Obavještavamo vas da će Zavod za socijalnu i dječju zaštitu organizovati obuku po akreditovanom programu „Unapređenje socijalne kohezije kroz prevenciju rodno zasnovanog nasilja, zaštitu od porodičnog nasilja sa fokusom na zaštitu djece“.

Obuka će se održati 23. i 24. oktobra 2025. godine u Podgorici, za 15 stručnih radnika. O tačnoj lokaciji učesnici će biti obaviješteni nakon prijavljivanja.

Obuka je namijenjena stručnim radnicima u centrima za socijalni rad.

Program obuke je otvoren i za učesnike koji su u procesu sticanja licence za rad u socijalnoj i dječjoj zaštiti.

Opšti cilj programa je osnaživanje stručnih radnika/ca za dosljednu i standardizovanu primjenu Konvencije o pravima djeteta i Istanbulske konvencije, unapređenje kompetencija u oblasti zaštite od rodno zasnovanog nasilja i pružanje kvalitetne podrške djeci i ženama u riziku.

Nakon završene obuke učesnici će biti osposobljeni da:

* prepoznaju i procijene rizike nasilja nad ženama i djecom,
* izrađuju i primjenjuju sigurnosne planove,
* primjenjuju trauma-informisani i rodno osjetljiv pristup,
* jačaju multisektorsku saradnju i standardizuju postupke u skladu sa Protokolom o postupanju.

Realizatorke obuke:

* Ivana *Raščanin* Radičević, magistar socijalne politike i socijalnog rada
* Jelena Ćorić, magistar socijalne politike i socijalnog rada

Prijavljivanje zainteresovanih traje do popunjavanja mjesta putem e-mail adrese: crnagorazavod@gmail.com.